Nobeta Edaletî ya ke  Çaglayanê Îstanbulî de semedê azadîya tepişteyanê nêweşan û êyê ke înfazê înan ameyo vêşnayene, yena rayrabererdene hewteyê 6. de dewam kerde.
Dayîka tepişte Yakup Akmanî Fince Akman û waya tepişteyê nêweşê giranî Selim Çîftçiyî Cemile Çiftçi seba ke bale biancê zextanê zîndanan ser verê edlîye de ameyî têhet. Avûkatanê ke  vera qerarê Dewaya Gezî Nobeta Edaletî daya destpêkerdene înan zî paştî daye wird cinîyan. Akmane û Çiftçi waşt eşkerayîye bidê la polîsan destûr nêda. Polîsan pê derbkerdişî wird cinîyî destbend kerdî.
